ອົງ​ການ​ສະ​ຫະ​ປະ​ຊາ​ຊາດ​ກ່າວ​ວ່າ ການ​ຊ່ວຍ​ເຫຼືອ​ສາ​ກົນ ແມ່ນ​ມີ​ຄວາມ​ຕ້ອງ​ການ​ສຳ​ລັບ​ປະ​ຊາ​ຊົນ​ ຢູ​ເຄ​ຣນ
ຄວາມ​ຕ້ອງ​ການ​ແມ່ນ​ຮີບ​ດ່ວນ​ໃນ​ພາກ​ພື້ນ ດອນ​ບາ​ສ ແລະ ໃນ​ບາ​ງພາກ​ພື້ນ​ທາງ​ພາກ​ເໜືອ ແລະ ພາກ​ໃຕ້. 
ການຊ່ວຍເຫຼືອດ້ານມະນຸດສະທຳເພີ່ມເຕີມແມ່ນມີຄວາມຕ້ອງການເພື່ອຕອບສະໜອງຕໍ່ວິກິດການທີ່ກຳລັງຮ້າຍແຮງຂຶ້ນໃນ ຢູເຄຣນ, ພະນັກງານປະຈຳການຢູ່ ສະຫະປະຊາຊາດ ແລະ ຜູ້ປະສານງານດ້ານມະນຸດສະທຳ ສຳລັບຢູເຄຣນ ໄດ້ກ່າວໃນວັນຈັນວານນີ້ ທ່ານນາງ ເດນີສ ບຣາວ ໄດ້ຮຽກຮ້ອງປະຊາຄົມສາກົນໃຫ້ສືບຕໍ່ສະໜອງການປະຕິບັດການຊ່ວຍຊີວິດໃນ ຢູເຄຣນ ທ່ານນາງ ບຣາວ ໄດ້ກ່າວວ່າ “ນັບຕັ້ງແຕ່ສົງຄາມໄດ້ເລີ່ມຂຶ້ນ, ການເຂົ້າຫາແມ່ນໄດ້ກາຍເປັນສິ່ງທ້າທາຍຢ່າງຍິ່ງໃນເຂດຕ່າງໆທີ່ຢູ່ນອກເໜືອການຄວບຄຸມຂອງລັດຖະບານ ຢູເຄຣນ ຂ້າພະເຈົ້າຂໍຮຽກຮ້ອງຝ່າຍຕ່າງໆໃນຄວາມຂັດແຍ້ງໃຫ້ປະຕິບັດຕາມພັນທະຂອງເຂົາເຈົ້າພາຍໃຕ້ກົດໝາຍມະນຸດສະທຳສາກົນ ແລະ ອຳນວຍຄວາມສະດວກໃຫ້ການຕອບສະໜອງດ້ານມະນຸດສະທຳ ເພື່ອຮັບປະກັນວ່າພວກເຮົາຈະສາມາດຊ່ວຍເຫຼືອທຸກຄົນຜູ້ທີ່ຕ້ອງການຄວາມຊ່ວຍເຫຼືອຢ່າງແຮງ, ບໍ່ວ່າເຂົາເຈົ້າຈະອາໄສຢູ່ໃນບ່ອນໃດກໍ່ຕາມ ” ໃນວັນຈັນວານນີ້ ອົງການສະຫະປະຊາຊາດ ໄດ້ທົບທວນໂຄງການ Flash Appeal ຂອງຫຼາຍອົງການເພື່ອສືບຕໍ່ຕໍ່ສູ້ກັບບັນຫາຕ່າງໆທີ່ຢູເຄຣນ ກຳລັງປະເຊີນ ການຊ່ວຍເຫຼືອດ້ານການເງິນທີ່ຖືກກ່າວຢ້ຳໃນໂຄງການ Appeal ນັ້ນ ໄດ້ເພີ່ມຂຶ້ນຈາກ 2 25 ຕື້ໂດລາ ເປັນ 4 3 ຕື້ໂດລາ ແລະ ຈະຖືກໃຊ້ໂດຍສະເພາະເພື່ອການຊ່ວຍເຫຼືອ ແລະ ປົກປ້ອງປະຊາຊົນ ຢູເຄຣນ ໄປຈົນຮອດເດືອນທັນວາ 2022 ທ່ານນາງ ບຣາວ ໄດ້ກ່າວວ່າຢ່າງໜ້ອຍ ນຶ່ງສ່ວນສາມຂອງປະຊາກອນຢູເຄຣນ, ປະມານ 17 7 ລ້ານຄົນ, ຈະຕ້ອງການການຊ່ວຍເຫຼືອດ້ານມະນຸດສະທຳໃນບໍ່ເທົ່າໃດເດືອນຈະມາເຖິງນີ້ ເງິນທຶນທີ່ເພີ່ມຂຶ້ນແມ່ນມີຄວາມສຳຄັນເປັນຢ່າງຍິ່ງ ໃນຂະນະທີ່ລະດູໜາວກຳລັງຫຍັບໃກ້ເຂົ້າມາ ແລະ ປະຊາຊົນ ຢູເຄຣນ ທີ່ສູນເສຍທີ່ຢູ່ອາໄສຈະປະເຊີນກັບການສູນເສຍອາຍອຸ່ນ, ນ້ຳມັນ ແລະ ແກັສ ຄວາມຕ້ອງການແມ່ນຮີບດ່ວນໃນພາກພື້ນ ດອນບາສ ແລະ ໃນບາງພາກພື້ນທາງພາກເໜືອ ແລະ ພາກໃຕ້